> Dél felől van egy ,,Zsákutca kerékpáros továbbhaladási lehetőséggel" tábla, ezen kívül semmi sem utal arra, hogy a legészakibb szakaszára szeretné a kezelő beengedni a kerékpárost.

A Fürdő utca és a Valéria utca kereszteződésénél is van egy ilyen tábla – emiatt gondoltam, hogy az északi részt is gyalogkerékpárútnak szánták. Az Ürömi út felől sem tiltja semmi a kerékpárral, normál sebességgel történő behajtást (ha jól értem a KRESZ-t), sétálóutca tábla sincs kinn.

> Itt a szűk hely és az asztalok miatt amúgy sem ésszerű a kerékpáros közlekedés

Nekem gyanús, hogy azok az asztalok szabálytalanul vannak kinn, tehát erre szerintem nem érdemes alapozni. (Tényleg megnehezíti a bringás közlekedést, viszont ennek ellenére is elég jelentős a kerékpáros forgalom azon a szakaszon.)

> az Ürömi úton pedig nincs átvezetés.

Valóban, de a hazai kerékpárhálózat egybefüggőségét tekintve szerintem erre sem érdemes alapozni...

> Ha nincs más körülmény, ami elkerülte a figyelmem (például az önkormányzat szerint ez kerékpárút)

Már írtam az illetékeseknek: https://jarokelo.hu/bejelentesek/budapest/168241/hianyzo-gyalogkerekparut-tablak

A válaszuknak megfelelően javítani fogom a térképet (és ha tényleg gyalogkerékpárút, akkor az asztalokat is bejelentem). Addig persze nyugodtan szerkeszd, ahogy jónak látod!